Komission asetus (ETY) N:o 3616/89, annettu 1 päivänä joulukuuta 1989, luvan antamisesta Italialle olla noudattamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1989/1990-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 1328/89 muuttamisesta



Virallinen lehti nro L 351 , 02/12/1989 s. 0016 - 0016

Suomenk. erityispainos Alue 3 Nide 30 s. 0213

Ruotsink. erityispainos Alue 3 Nide 30 s. 0213



KOMISSION ASETUS (ETY) N:o 3616/89, annettu 1 päivänä joulukuuta 1989, luvan antamisesta Italialle olla noudattamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1989/1990-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 1328/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 12 artiklan 1 kohdan, sekä katsoo, että Italia on tehnyt ennen 1 päivää lokakuuta 1989 lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä 31 päivänä elokuuta 1988 annetun asetuksen (ETY) N:o 2729/88(2), sellaisena kuin se on viimeksi muutettuna asetuksella (ETY) N:o 678/89(3), 11 a artiklan mukaisesti muutoksen hakemukseen asetuksessa (ETY) N:o 1442/88 säädettyjen toimenpiteiden soveltamisalan ulkopuolelle jättämisestä viinivuodesta 1990/1991; tämä muutos kuuluu edeltävässä hakemuksessa perusteltuihin luokkiin, joista on säädetty komission asetuksessa (ETY) N:o 1328/89(4), jossa Italialle annetaan lupa olla soveltamatta tietyillä alueilla asetuksessa (ETY) N:o 1442/88 säädettyjä toimenpiteitä; tämä uusi hakemus koskee tiettyjä alueita, jotka ovat saaneet rakenneuudistuspalkkioita, ja tämä hakemus vastaa asetuksen (ETY) N:o 1442/88 12 artiklan 1 kohdassa määriteltyjä vaatimuksia; näiden alueiden viininviljelyn korjattu kokonaistuotantokyvyn määrä on alle 10 prosenttia kansallisesta viininviljelyn tuotantokyvystä, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1328/89 liite seuraavasti: 1) poistetaan 3 kohdassa alue "Marche" ja sitä vastaavat alkuperänimitykset; lisätään "Umbrian" alueelle nimitys "Colli del Trasimeno"; 2) poistetaan 4 kohdassa alue "Umbria" ja sitä vastaava alkuperänimitys; 3) Lisätään 5 kohta seuraavasti: "5 Alueet, jotka ovat saaneet viinitilan rakenneuudistuspalkkion ja jotka ovat tarvinneet luvan uusiin viljelmiin tai uudelleenistutuksiin viinivuodesta 1984/1985 lähtien seuraavilla alueilla: - Marche." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan viinivuodesta 1990/1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä joulukuuta 1989. Komission puolesta Ray MAC SHARRY Komission jäsen (1) EYVL N:o L 132, 28.5.1988, s. 3 (2) EYVL N:o L 241, 1.9.1988, s. 108 (3) EYVL N:o L 73, 17.3.1989, s. 23 (4) EYVL N:o L 133, 17.5.1989, s. 10